Diari Oficial de la Generalitat Valenciana


Sumari del DOGV 6904, del 16-11-2012 (2012/10713)

RESOLUCIÓ de 8 de novembre de 2012, del conseller d'Economia, Indústria i Comerç, per la qual es deixen sense efecte les ordes de 24 de novembre de 2003, de la Conselleria d'Indústria, Comerç i Turisme, per les quals s'aproven les cartes de servicis de subvencions a la pime comercial i de formació comercial.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6904

Data del DOGV
:   16-11-2012

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2012/10747


Data del document
:   08-11-2012

Organisme emissor
:   Conselleria d'Economia, Indústria i Comerç

Tipus de document
:   Resolució

Anàlisi jurídica

 Descriptors 

:   * ciutadà
    * petita i mitjana indústria
    * legislació
    * petita i mitjana empresa
    * empresa comercial
    * ajuda a la indústria
    * norma de qualitat
    * relació administració-administrat

RESOLUCIÓ de 8 de novembre de 2012, del conseller d'Economia, Indústria i Comerç, per la qual es deixen sense efecte les ordes de 24 de novembre de 2003, de la Conselleria d'Indústria, Comerç i Turisme, per les quals s'aproven les cartes de servicis de subvencions a la pime comercial i de formació comercial. [2012/10932]  
Per l'Orde de 24 de novembre de 2003, de la Conselleria d'Indústria, Comerç i Turisme, es va aprovar la carta de servicis de subvencions a la pime comercial i també, per l'Orde de 24 de novembre de 2003, de la Conselleria d'Indústria, Comerç i Turisme, es va aprovar la carta de servicis de formació comercial.  
Per mitjà del Decret 62/2010, de 26 d'abril, del Consell, s'establixen els instruments generals del sistema per a la modernització i millora de la qualitat dels servicis públics dels ens, organismes i entitats del sector públic dependents de la Generalitat. L'article 22 de l'indicat decret regula la suspensió i derogació de les cartes de servicis, amb un informe previ de la direcció general competent. Així mateix la disposició transitòria única de l'esmentat decret, en relació amb l'article 21 d'este, fixa el termini per a la revisió i actualització de les cartes de servicis.  
  
En el temps transcorregut des de l'aprovació d'estes cartes de servicis s'han produït canvis, tant conjunturals com estructurals, en matèria normativa, social i econòmica, que junt amb els avanços produïts en els mitjans de relació i comunicació dels ciutadans amb l'Administració pública aconsellen un plantejament distint en les cartes de servicis a fi d'aconseguir una major racionalització de la informació i incrementar, al mateix temps, la flexibilització de les relacions junt amb una major eficàcia administrativa, de més qualitat i transparència en els servicis que es presten al ciutadà.  
Amb la sol·licitud prèvia de l'informe esmentat, en data 27 d'agost de 2012, el secretari autonòmic d'Administració Pública emet un informe favorable, als efectes de la derogació de les cartes de servicis de subvencions a la pime comercial i de formació comercial.  
D'acord amb el que s'ha exposat, i en virtut de les atribucions conferides per l'article 28.e de la Llei 5/1983, de 30 de desembre, del Consell, resolc:  
  
Article únic  
Es deixen sense efecte les ordes de 24 de novembre de 2003, de la Conselleria d'Indústria, Comerç i Turisme, per les quals es van aprovar les cartes de servicis de subvencions a la pime comercial i de formació comercial.  
  
DISPOSICIÓ FINAL  
  
Única  
Esta resolució tindrà efectes el mateix dia que es publique en el Diari Oficial de la Comunitat Valenciana.  
  
València, 8 de novembre de 2012.- El conseller d'Economia, Indústria i Comerç: Máximo Buch Torralva.